
A tévedés ,mint büntethetőséget kizáró ok a büntetőjogban

A bűnösség megállapításánál rendkívül fontos szerepük van a büntethetőséget kizáró okoknak. A tévedésre való hivatkozás a büntetőperekben gyakori, viszont igen ritka az az eset, amikor sikeresen történik. Megállapíthatósága rendkívül nehéz, sok kérdés merül fel körülötte. Kutatásom célja – a történeti és a fogalmi áttekintést követően – a tisztázatlan kérdések közül néhányra választ találni, a felmerülő problémákra megoldást javasolni.

Dolgozatom első felében a társadalomra való veszélyességben való tévedést vizsgáltam, elsősorban a gazdasági bűncselekményekkel összefüggésben. A kutatás másik központi kérdése a ténybeli tévedéssel kapcsolatosan az orvosi diagnosztikai tévedés. A dolgozat ezen részében kiemelten foglalkoztam a foglalkozási szabályszegéssel és az okozati összefüggéssel.



